** Πούκετ – Νησιά Πι Πι – Μπαλί**

Ένας μοναδικός ταξιδιωτικός συνδυασμός στα κορυφαία τουριστικά νησιά της Νοτιοανατολικής Ασίας, με διαμονή στο κοσμοπολίτικο Πούκετ και το νησί των Θεών, το μοναδικό Μπαλί. Απολαύστε την παραδεισένια ομορφιά των νησιών Πι Πι και της διάσημης Maya Bay, Βουδιστικούς και Ινδουιστικούς ναούς, καταρράκτες, ορυζώνες και τροπική βλάστηση.

Τέλειος ΚΑΛΟΚΑΙΡΙΝΟΣ προορισμός για ζευγάρια, παρέες και οικογένειες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΦΥΣΗ, ΑΓΟΡΕΣ, ΠΑΡΑΛΙΑ, ΓΑΜΗΛΙΟ ΤΑΞΙΔΙ**

**12 ημέρες από 2.395 € ΤΕΛΙΚΗ τιμή με την Turkish Airlines**

**Αναχωρήσεις: 27 Ιουλίου & 3, 10, 17 Αυγούστου 2025**

**\*Εγγυημένες καλοκαιρινές αναχωρήσεις από Θεσσαλονίκη\***

**Λίγα λόγια για το Πούκετ**

****Ακαταμάχητος συνδυασμός φυσικής ομορφιάς, εντυπωσιακών ναών, φιλικού κόσμου και απέραντων ακτών, που προσφέρουν μοναδικές ιστορίες γύρω από τα πολύχρωμα αρχαία βασίλεια… γι’ όλα αυτά και πολλά άλλα καλωσορίσατε σε ένα από τα πιο διάσημα εξωτικά νησιά της Ταϊλάνδης. Αφεθείτε στις αγορές, επισκεφθείτε βουδιστικούς ναούς ή εκπαιδευτείτε για μία αξέχαστη κατάδυση στα κρυστάλλινα νερά του Νότου. Με ειδυλλιακές παραλίες, άγρια τροπική βλάστηση σε συνδυασμό με κοσμοπολίτικες πόλεις και ονειρικά πολυτελή θέρετρα, το Πούκετ αποτελεί τον τέλειο ταξιδιωτικό προορισμό.



**Λίγα λόγια για το Μπαλί**

Ένα παραμύθι που αρμενίζει στο Ινδικό ωκεανό, το Μπαλί δεν κουράζεται χρόνια τώρα να σας κατακτά και να αφήνεται να το κατακτήσετε με χίλιους τρόπους. Τροπική βλάστηση, γλυκά τοπία, χιλιόμετρα ακτές, όπου η άμπωτη φέρνει στα πόδια σας κογχύλια βυθών παραμυθένιων και η παλίρροια σας κυνηγάει μέχρι να απομακρυνθείτε από τα ρεύματα. Σαν από χέρι Θεϊκό, παρατεταγμένοι αμέτρητοι ορυζώνες και αμέτρητοι ναοί, άλλοι σιωπηλοί και άλλοι πολύβουοι από τους πιστούς. Ναι! Το Μπαλί δεν μοιάζει με κανέναν άλλο τόπο στο χάρτη. Ακροβατεί ανάμεσα στη γη και στον ουρανό, ανάμεσα στο καλό και στο κακό, ανάμεσα στη φαντασία και την πραγματικότητα, ανάμεσα στη φτώχεια και τη χλιδή.

****

**Θετικά σημεία του ταξιδιού**

* Υπέροχος συνδυασμός παραλιών του Πούκετ & νησιών Πι Πι, ζούγκλας και της εξωτικής γοητείας του Μπαλί
* Επιλεγμένα θέρετρα στα καλύτερα σημεία των προορισμών
* Υπέροχος κόσμος και μοναδική κοσμοθεωρία, εξαιρετικές υπαίθριες αγορές και σύγχρονα πολυκαταστήματα
* 3 ολοήμερες εκδρομές στα καλύτερα σημεία των προορισμών με επίσκεψη στις κορυφαίες παραλίες, ναούς, καταρράκτες και ορυζώνες
* Μεγάλη ποικιλία δραστηριοτήτων, όπως ραφτινγκ, σερφ, καταδύσεις, σαφάρι σε τροπική βλάστηση, βόλτα με ελέφαντες κ.ά.
* Προορισμός ευεξίας με παράδοση στα μαθήματα γιόγκα και το περίφημο Ταϊλανδέζικο ή Μπαλινέζικο μασάζ

**Τιμές και Παροχές**

|  |
| --- |
| **Πούκετ – Νησιά Πι Πι – Πούκετ**  |
| **12 ημέρες - 9 νύχτες**Turkish Airlines από **Θεσσαλονίκη**  | Τιμή ανά άτομο σε δίκλινο δωμάτιο\*SPECIAL PRICE\* | Επιβάρυνση μονόκλινου |
| **27 ΙΟΥΛ & 17 ΑΥΓ** | **3 & 10 ΑΥΓ** |
| **Superior κατηγορία** | **2.395 €** | **2.445 €** | **475 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** |

**Special Price -** Ειδική τιμή του εκδρομικού προγράμματος ισχύει για κράτηση μέχρι **31 Μαΐου 2025** και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |
| --- | --- | --- |
| **Ξενοδοχεία** | **ΠΟΥΚΕΤ - Παραλία Patong (4 νύχτες)** | **ΜΠΑΛΙ - Παραλία Kuta (5 νύχτες)** |
| **Superior κατηγορία** | **Burasari Resort & Spa 4\***ή παρόμοιοσε premier δωμάτιο | **Mercure Kuta Resort 4\***ή παρόμοιοσε superior δωμάτιο |

|  |
| --- |
| Τα δύο προτεινόμενα ξενοδοχεία βρίσκονται σε κεντρικά σημεία των δύο δημοφιλέστερων & κοσμοπολίτικων παραλιών των δύο προορισμών, ιδανικά για όσους ενδιαφέρονται να είναι μέσα στην αγορά με πολλές επιλογές εστιατορίων και βραδινής ψυχαγωγίας. Εναλλακτικά, μπορούμε να σας προτείνουμε ξενοδοχεία σε διαφορετικές περιοχές ή παραλίες. Ενημερωθείτε αντίστοιχα από τους ταξιδιωτικούς μας συμβούλους. |

**Βρεφική τιμή: 0-2 ετών | 140 € Παιδική τιμή: 2-12 ετών | -20% από την τελική τιμή**

Σε περίπτωση οικογένειας με ένα παιδί, η διαμονή θα γίνει σε ένα δίκλινο δωμάτιο με προσθήκη μίας εξτρά κλίνης

Σε περίπτωση οικογένειας με δύο παιδιά (έως 12 ετών), η διαμονή μπορεί να γίνει σε ένα δωμάτιο με προσθήκη μίας εξτρά κλίνης (σε twin ή king size κρεββάτι) για να λάβετε μεγαλύτερη έκπτωση.

**Περιλαμβάνονται**

* Αεροπορικό εισιτήριο σε οικονομική θέση με την Turkish Airlines από και προς Θεσσαλονίκη
* Φόροι αεροδρομίων & επίναυλος καυσίμων (590 € ανά άτομο)
* Μία (1) αποσκευή, μία (1) χειραποσκευή και ένα προσωπικό αντικείμενο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στο Μπαλί
* Ολοήμερη κρουαζιέρα στα νησιά Πι Πι με γεύμα
* Ολοήμερη εκδρομή στο κεντρικό και βόρειο Μπαλί & επίσκεψη του Ναού Tanah Lot
* Ολοήμερη εκδρομή στα καλύτερα του Ubud
* Υπηρεσίες τοπικού Αγγλόφωνου ξεναγού κατά τη διάρκεια των ξεναγήσεων
* Ταξιδιωτική ασφάλεια με καλύψεις και για covid-19 (extra) – ισχύει για ηλικίες έως 75 ετών
* Ασφάλεια αστικής ευθύνης, ΦΠΑ
* Επιπλέον υπηρεσίες για νεόνυμφα ζευγάρια ανά κατηγορία και ξενοδοχείο (με επίδειξη πιστοποιητικού τέλεσης)

**Δεν Περιλαμβάνονται**

* Φιλοδωρήματα για τους οδηγούς/ ξεναγούς, οτιδήποτε αναφέρεται ως προαιρετικό ή προτεινόμενο
* Βίζα εισόδου Ινδονησίας (περίπου 30 €/ άτομο, πληρωτέα στο αεροδρόμιο ή ηλεκτρονικά πριν την αναχώρηση)
* Νέος Τουριστικός φόρος για τη διατήρηση πολιτιστικής κληρονομιάς (150.000 IDR/ 9 € ανά άτομο)

**Αεροπορικό δρομολόγιο, TK – Turkish Airlines**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TK 1894 | **Θεσσαλονίκη** – Κωνσταντινούπολη | 21.05 – 22.35 |
| TK 172 | Κωνσταντινούπολη – Πούκετ | 01.30 – 15.20  |
| TK 67 | Μπαλί – Κωνσταντινούπολη |  21.20 – 05.15 (+1) |
| TK 1881 | Κωνσταντινούπολη – **Θεσσαλονίκη** | 07.20 – 08.40 |

Οι αναγραφόμενες ώρες είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία.

Οι εσωτερικές πτήσεις Πούκετ-Μπαλί θα σας σταλούν κατά τη διάρκεια της κράτησης.

**Καθημερινό Πρόγραμμα**

1+2η μέρα: **Πτήση από την Θεσσαλονίκη για Πούκετ**

Βραδινή πτήση μέσω Κωνσταντινούπολης για το κοσμοπολίτικο Πούκετ. Άφιξη το επόμενη μεσημέρι στις 15.45, διατυπώσεις και συνάντηση με τον τοπικό μας αντιπρόσωπο. Κατά τη διάρκεια της μεταφοράς σας στο ξενοδοχείο θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος ελεύθερος για ξεκούραση ή πρώτη βουτιά στον Ινδικό ωκεανό.

3η μέρα: **Πούκετ, ολοήμερη κρουαζιέρα στα νησιά Πι Πι**

Πρωινό. Σήμερα σας απολαύσετε μία ολοήμερη εκδρομή στα περίφημα νησιά Πι Πι και τη Maya Bay, όπου γυρίστηκε η διάσημη ταινία “The Beach” με τον Λεονάρντο Ντι Κάπριο, μία από τις πιο εντυπωσιακές παραλίες της Ταϊλάνδης. Ανακαλύψτε τις σπηλιές Viking και θαυμάστε τα σμαραγδένια κρυστάλλινα νερά και τους ασβεστολιθικούς βράχους.  Θαυμάστε τον υποθαλάσσιο πλούτο του νησιού Bamboo με τα τροπικά ψάρια και τα πολύχρωμα κοράλλια. Ακόμη μία στάση της σημερινής μας κρουαζιέρας είναι το νησί των μαϊμούδων (Monkey Beach), όπου μαϊμούδες κατεβαίνουν στην παραλία για να παίξουν μαζί σας για ανταλλαγή με φαγητό. **Διάρκεια:** 9 ώρες, περιλαμβάνεται γεύμα, ποτά και εξοπλισμός, δεν περιλαμβάνεται η είσοδος στο πάρκο, τι να πάρετε μαζί σας: αντηλιακό και φωτογραφική κάμερα.

4+5η μέρα: **Πούκετ**

Πρωινό και ελεύθερες μέρες για να απολαύσετε τις τροπικές ακτές, τον κοραλλιογενή βυθό και την κοσμοπολίτικη νυχτερινή

ζωή. Σας προτείνουμε προαιρετικές εκδρομές και δραστηριότητες για να ανακαλύψετε τα καλύτερα σημεία του νησιού και του αρχιπελάγους, που περικλείει το Πούκετ, όπως:

* Περιήγηση του νησιού (παραλίες Karon, Kata, Rawai, ναός Wat Chalong)
* Ολοήμερη εκδρομή στον κόλπο Πανγκ Νγκα και το νησί James Bond με γεύμα (μπορεί να γίνει και από το Κράμπι)
* Επίσκεψη του Coral Island ή καταδύσεις στο αρχιπέλαγος Σίμιλαν
* Zipline μέσα στο θεματικό πάρκο Hanuman World

6η μέρα: **Πούκετ – πτήση για Μπαλί**

Πρωινό και παράδοση δωματίων. Μεταφορά στο διεθνές αεροδρόμιο του Πούκετ για να επιβιβαστείτε στην πτήση για το νησί των Θεών, το Μπαλί. Μετά τις διατυπώσεις και την παραλαβή των αποσκευών μας, συνάντηση με τον τοπικό μας ξεναγό. Κατά τη διάρκεια της μεταφοράς σας στο ξενοδοχείο θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος για ξεκούραση.

7η μέρα: **Εκδρομή στα καλύτερα του Ούμπουντ** (καταρράκτες & ορυζώνες)

Πρωινό. Αναχώρηση στις 08.30-09.00 για τα υψίπεδα του Ubud, το πολιτιστικό κέντρο του νησιού. Πρώτη στάση ο εντυπωσιακός καταρράκτης Tegenungan, τον οποίο θα θαυμάσετε μέσα από ένα υπέροχο τροπικό περιβάλλον. Επόμενη στάση το χωριό Tampak Siring, όπου θα δείτε το ναό Tirta Empul με το νερό της ιερής πηγής και το παλάτι που έφτιαξε ο πρώτος πρόεδρος της Ινδονησίας. Συνεχίζουμε με τους θεαματικούς ορυζώνες Tegelalang, ένα από τα βασικότερα τουριστικά αξιοθέατα στο Μπαλί, βόρεια του Ubud. Για τους τολμηρούς προτείνουμε να κάνουν bali swing ή flying fox, με πανοραμική θέα στις θεαματικές αναβαθμίδες. Επιστροφή στο ξενοδοχείο. **Στόχος:** Η εκδρομή θα σας γνωρίσει με την υπέροχη ενδοχώρα του Μπαλί και του πολιτιστικού του κέντρου του χωριού Ubud.

8η μέρα: **Εκδρομή στο Κεντρικό & Βόρειο Μπαλί**

Πρωινό. Αναχώρηση στις 08.30-09.00 από τα ξενοδοχεία και επίσκεψη του σημαντικότερου αξιοθέατου του νησιού, του εμβληματικού ναού Tanah Lot, χτισμένου πάνω σε βράχο μέσα στον Ινδικό ωκεανό. Συνεχίζουμε μέσα από μαγευτικά τοπία και χωριά του νησιού μέχρι την υπέροχη λίμνη Beratan, για να περιηγηθείτε στο μαγευτικό ναό Ulun Danu. Η τοποθεσία είναι ανεπανάληπτη, καθώς γύρω της βρίσκονται τέσσερα βουνά και ηφαίστεια, δημιουργώντας μία εκπληκτική ατμόσφαιρα και εικόνα. Επόμενη στάση σε κήπο μπαχαριών και βοτάνων, όπου θα δοκιμάσετε τοπικά τσάι και καφέ, και φυσικά τον παγκοσμίως γνωστό καφέ λούακ. **Στόχος:** Η εκδρομή θα σας μυήσει στον πολιτισμό του Μπαλί, με επίσκεψη σε μερικούς από τους κορυφαίους ναούς του νησιού. Επίσης θα μάθετε περισσότερα πράγματα για το μυστικό κόσμο των μπαχαριών. Εύκολη εκδρομή με μεγαλύτερες χρονικά μεταφορές.

9+10η μέρα: **Μπαλί**

Πρωινό και ελεύθερες μέρες να απολαύσετε τις εγκαταστάσεις του ξενοδοχείου σας ή να επισκεφθείτε κάποια από τις υπέροχες παραλίες της χερσονήσου Μπούκιτ, με επιλογές θαλάσσιων δραστηριοτήτων. Περιπλανηθείτε στις κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιηγηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Απολαύσετε υπέροχο ηλιοβασίλεμα από το lounge bar Ku.De.Ta ή Potato Head και χαλαρώσετε με ένα Μπαλινέζικο μασάζ. Εναλλακτικά σας προτείνουμε να επισκεφθείτε κάποιο από τα θεματικά πάρκα, ή κάνετε κάποια από τις προτεινόμενες δραστηριότητες ή εκδρομές, όπως:

* Επίσκεψη του ναού Uluwatu
* Κατάβαση του ποταμού Αγιούνγκ (white water rafting)
* Επίσκεψη του θεματικού πάρκου των ελεφάντων στο Τάρο
* Ολοήμερη κρουαζιέρα στα νησιά Lembongan ή Nusa Penida
* Ολοήμερη εκδρομή στο ανατολικό Μπαλί με επίσκεψη του ναού Μπεσακίχ
* Πεζοπορία στο ηφαίστειο Μπατούρ

Αξίζει να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα, πριν καταλήξετε στην παραλία Jimbaran με τις γνωστές αστακοταβέρνες. Διαφορετικά μπορείτε να πάτε επιλέξετε την περιοχή Canggu με μερικά από τα κορυφαία beach clubs.

11+12η μέρα: **Μπαλί - πτήση επιστροφής**

Πρωινό και ελεύθερος χρόνος μέχρι τις 17.00, όταν θα συναντηθείτε με τον ξεναγό σας για τη μεταφορά στο αεροδρόμιο για να επιβιβαστείτε στην πτήση επιστροφής μέσω Κωνσταντινούπολης. Tο πρωί της επόμενης μέρας θα φτάσετε πίσω στην πατρίδα γεμάτοι υπέροχες εικόνες και αναμνήσεις.

**Σημείωση προγράμματος & διαμονής:**

* Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος
* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας και σε συνεννόηση με τους ταξιδιωτικούς μας συμβούλους
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας
* Μπορείτε να ζητήσετε να προσθέσετε τη Σιγκαπούρη ή τη Μπανγκόκ στο συγκεκριμένο πρόγραμμα, αφαιρώντας αντίστοιχες νύχτες από το Πούκετ ή το Μπαλί. Ενημερωθείτε αντίστοιχα από τους συμβούλους μας.

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες σε τρέχουσα τιμή πετρελαίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού & ομαδικού προγράμματος ισχύει για κράτηση & προκαταβολή μέχρι τις 31 Μαΐου 2025 και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

**Χρειάζεται** βίζα για το ταξίδι σας στην **Ινδονησία (Μπαλί)**, κατά τη άφιξή σας στο αεροδρόμιο. Η βίζα Ινδονησίας πληρώνεται τοπικά στο αεροδρομίου πριν τον έλεγχο διαβατηρίων ή ηλεκτρονικά πριν το ταξίδι σας και το κόστος είναι περίπου 30€ (500.000 Ινδονησιακές ρουπίες) ανά άτομο. Μπορείτε να πληρώσετε είτε με μετρητά είτε με κάρτα. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Πτήσεις με την Turkish Airlines**

Μία από τις κορυφαίες αεροπορικές στον κόσμο και μέλος της Star Alliance. Ο κάθε επιβάτης δικαιούται στις πτήσεις μία (1) αποσκευή έως 23 κιλά, 1 χειραποσκευή 7 κιλών (διαστάσεων 55x38x23 cm) και ένα προσωπικό αντικείμενο (διαστάσεων 30x38x20 cm). Στις πτήσεις σας περιλαμβάνονται γεύματα, ποτά, προσωπικό μαξιλάρι, κουβέρτα και οθόνη με ψυχαγωγικό πρόγραμμα (ταινίες, μουσική, παιχνίδια) – ισχύει για τις μεγάλες πτήσεις.

**Διαδικασία τσεκ ιν και επιλογή θέσεων:** Οι θέσεις των γκρουπ εξασφαλίζονται από την αεροπορική εταιρεία σε τυχαίες θέσεις. Συνίσταται η προαγορά συγκεκριμένων θέσεων για την εξασφάλιση διπλανών θέσεων ή θέσεων της αρεσκείας σας (παράθυρο, διάδρομος, extra leg room), η οποία μπορεί να γίνει μετά την έκδοση των εισιτηρίων σας, δηλαδή περίπου 10 μέρες πριν την αναχώρηση. Εναλλακτικά, μπορείτε να κάνετε web check in 24 ώρες πριν την πτήση ή 3 ώρες πριν την πτήση που ανοίγει η πύλη της εταιρείας, όπου μπορείτε να κάνετε τις αναγκαίες αλλαγές, με βάση τη διαθεσιμότητα των θέσεων.

**Καιρικές συνθήκες – Πότε να ταξιδέψετε**

Η **Ινδονησία**, καθώς τέμνεται από τον Ισημερινό, χαρακτηρίζεται από σχετικά παρόμοιο ετήσιο κλίμα. Η χώρα έχει δύο καιρικές περιόδους – τη ξηρή (μεταξύ Μαΐου και Οκτωβρίου) και την υγρή (μεταξύ Νοεμβρίου και Απριλίου) – και δεν παρατηρούνται ακρότητες σε θερμοκρασίες μεταξύ καλοκαιριού και χειμώνα. Δεκέμβριος και Ιανουάριος είναι οι δύο πλέον υγροί μήνες με ξαφνικές τροπικές καταιγίδες μικρής διάρκειας, οι οποίες όμως μερικές φορές μπορεί να κρατήσουν και μεγαλύτερες χρονικές περιόδους.

**Νέος τουριστικό φόρος στο Μπαλί (Bali Tourism tax)**

Από τις 14 Φεβρουαρίου 2024, το Μπαλί παρουσιάζει νέο τουριστικό φόρο διαμονής στο νησί, με γνώμονα τη διατήρηση και προφύλαξη της πολιτιστικής του κληρονομιάς, παραδόσεων, εθίμων και της μοναδικής του φύσης. Ο φόρος καταβάλλεται μία φορά ανά άτομο και στοιχίζει 150.000 IDR (Ινδονησιακή ρουπία) που ανέρχεται περίπου στα 9 €. Η καταβολή συστήνεται και μπορεί να γίνει πριν την άφιξη στον προορισμό στην ιστοσελίδα [https://lovebali.baliprov.go.id/#](https://lovebali.baliprov.go.id/), ή μέσω της εφαρμογής LOVE BALI (App Store & Google Play).

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΠΟΥΚΕΤ & ΜΠΑΛΙ TK + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |   | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**